EUROOPA PARLAMENDI RESOLUTSIOON,  
17. aprill 2013,  
tähelepanekutega, mis on Euroopa Narkootikumide ja Narkomaania Seirekeskuse 2011. aasta eelarve 
täitmisele heakskiidu andmist käsitleva otsuse lahutamatu osa  
EUROOPA PARLAMENT,  
— võttes arvesse Euroopa Narkootikumide ja Narkomaania Seirekeskuse 2011. aasta lõplikku raamatupi ­
damise aastaaruannet,  
— võttes arvesse kontrollikoja aruannet Euroopa Narkootikumide ja Narkomaania Seirekeskuse eelarveaasta 
2011 raamatupidamise aastaaruande kohta koos keskuse vastustega (  1 ), 
— võttes arvesse nõukogu 12. veebruari 2013. aasta soovitust (05753/2013 – C7-0041/2013),  
— võttes arvesse Euroopa Liidu toimimise lepingu artiklit 319,  
— võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb 
Euroopa ühenduste üldeelarve suhtes kohaldatavat finantsmäärust), (  2 ) eriti selle artiklit 185,  
— võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 
966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega 
tunnistatakse kehtetuks nõukogu määrus (EÜ, Euratom) nr 1605/2002), (  3 ) eriti selle artiklit 208,  
— võttes arvesse Euroopa Parlamendi ja nõukogu 12. detsembri 2006. aasta määrust (EÜ) nr 1920/2006 
Euroopa Narkootikumide ja Narkomaania Seirekeskuse kohta, (  4 ) eriti selle artiklit 15,  
— võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinants ­
määruse kohta asutustele, millele viidatakse Euroopa ühenduste üldeelarve suhtes kohaldatavat finants ­
määrust käsitleva nõukogu määruse (EÜ, Euratom) nr 1605/2002 artiklis 185), (  5 ) eriti selle artiklit 94,  
— võttes arvesse kodukorra artiklit 77 ja VI lisa,  
— võttes arvesse eelarvekontrollikomisjoni raportit ja kodanikuvabaduste, justiits- ja siseasjade komisjoni 
arvamust (A7-0071/2013),  
A. arvestades, et Lissabonis asuv Euroopa Narkootikumide ja Narkomaania Seirekeskus (edaspidi „keskus”) 
asutati nõukogu määrusega (EMÜ) nr 302/93 (  6 ); 
B. arvestades, et kontrollikoda märkis, et on saanud piisava kinnituse keskuse 2011. aasta raamatupidamise 
aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;  
C. arvestades, et Euroopa Parlament andis 10. mail 2012. aastal heakskiidu keskuse direktori tegevusele 
keskuse 2010. aasta eelarve täitmisel (  7 ) ning eelarve täitmisele heakskiidu andmise otsusele lisatud 
resolutsioonis muu hulgas:ET L 308/262 Euroopa Liidu Teataja 16.11.2013  
( 1 ) ELT C 388, 15.12.2012, lk 123.  
( 2 ) EÜT L 248, 16.9.2002, lk 1.  
( 3 ) ELT L 298, 26.10.2012, lk 1.  
( 4 ) ELT L 376, 27.12.2006, lk 1.  
( 5 ) EÜT L 357, 31.12.2002, lk 72.  
( 6 ) EÜT L 36, 12.2.1993, lk 1.  
( 7 ) ELT L 286, 17.10.2012, lk 206.
— palus, et keskus võtaks viivitamata meetmeid, et suurendada edaspidi maksete assigneeringute täit ­
mise määra ja teavitaks tehtud edusammudest eelarve täitmisele heakskiidu andmise eest vastutavat 
institutsiooni;  
— kutsus keskust üles oma finantsjuhtimist konsolideerima; oli seisukohal, et narkootikumidega seotud 
küsimusi tuleks uues mitmeaastases finantsraamistikus (2014-2020) asjakohaselt arvesse võtta;  
— nõudis tungivalt, et keskus rakendaks viivitamata siseauditi talituse viit väga olulist soovitust ja 
teataks eelarve täitmisele heakskiidu andmise eest vastutavale institutsioonile viivitamatult tehtud 
edusammudest;  
D. arvestades, et keskuse 2011. aasta eelarve oli kokku 16 274 205,07 eurot ehk 2,35 % suurem kui 2010. 
aasta eelarve (15 900 323 eurot);  
E. arvestades, et liidu rahaline osalus keskuse 2011. aasta eelarves oli 15 400 000 eurot;  
F. arvestades, et 2011. aasta tulem oli negatiivne (– 203 404,85 eurot);  
Eelarvehaldus ja finantsjuhtimine  
1. võtab aasta tegevusaruande põhjal teadmiseks, et keskuse finantsjuhtimine ja eelarve haldamine viisid 
eelarve peaaegu 100 %-lise täitmiseni nii kulukohustuste kui ka maksete osas:  
— jaotis 1: 99,92 % kulukohustuste ja 99,40 % maksete osas;  
— jaotis 2: 99,49 % kulukohustuste ja 90,08 % maksete osas ning  
— jaotis 3: 97,18 % kulukohustuste ja 99,86 % maksete osas;  
2. märgib lõpliku raamatupidamise aastaaruande põhjal, et keskuse eelarve tugineb järgmistele tuludele:  
— keskusele antav komisjoni toetus 15 400 000 eurot;  
— Norra eraldatav 379 934,67 eurot osaluse eest keskuses;  
— 400 000 eurot sihtotstarbelist tulu ühinemiseelse abi rahastamisvahendist;  
3. märgib aasta tegevusaruande põhjal, et 2011. aastal toimus hangete teostamise ja lepingute sõlmimise 
menetluste hindamine; võtab teadmiseks keskuse väite, et hindamise tulemuste põhjal töötati välja 
meetmed, täpsemalt seoses i) pakkumismenetluste ratsionaliseerimise ja läbirääkimistega hankemenet ­
luste arvu vähendamisega, ii) konkreetsete meetmete rakendamisega lepingute nõuetekohase täitmise 
tagamiseks ning iii) enne 2010. aastat korraldatud pakkumismenetlustega;  
4. võtab teadmiseks kontrollikoja tähelepanekud seoses keskuse ligikaudu 275 000 euro suuruse kulutu ­
sega kasutamata kontoripinnale; võtab teadmiseks keskuse vastuse, mille kohaselt selle küsimusega 
tegeldakse ning selle lahendamiseks tehtavaid pingutusi suurendatakse; nõuab, et parlamenti teavitataks 
üksikasjalikult kõikidest arengutest selles küsimuses; nõuab, et see küsimus lahendataks kiireimas korras;  
Tulemuslikkus  
5. võtab aasta tegevusaruande põhjal teadmiseks, et keskus hakkas tegevuspõhise juhtimise ja eelarvesta ­
mise integreeritud süsteemi arendamise raames 2011. aastal kasutama analüütilist raamatupidamissüs ­
teemi; märgib lisaks, et keskus suurendas suutlikust arendada edasi kavandamis- ja järelevalvesüsteemi, 
pöörates erilist tähelepanu tulemuslikkuse näitajate väljatöötamisele, mida arendatakse edasi aastaid 
2013–2015 hõlmavaks programmitöö perioodiks;ET 16.11.2013 Euroopa Liidu Teataja L 308/263
6. võtab teadmiseks, et komisjon alustas 2011. aastal keskuse kolmandat, 2012. aastal lõppema pidanud 
välishindamist kooskõlas määruse (EÜ) nr 1920/2006 artikliga 23; palub keskusel teavitada eelarve 
täitmisele heakskiidu andmise eest vastutavat institutsiooni nimetatud välishindamise soovituste valguses 
rakendatud meetmetest;  
Assigneeringute ülekandmine  
7. märgib murelikult, et kontrollikoda tuvastas 51 juhtumit (kogusummas 90 053 eurot), mille puhul ei 
olnud 2012. aastasse üle kantud assigneeringud seotud kehtivate õiguslike kohustustega ning keskus 
oleks pidanud assigneeringud vabastama ja komisjonile 2011. aasta lõpuks tagasi maksma; märgib, et 
keskus käivitas protsessi liiga hilja ja sellest tulenevalt on vahendid IT-süsteemi piirangute tõttu aastaks 
blokeeritud ning assigneeringud vabastatakse ja makstakse tagasi alles 2012. aasta lõpus; kutsub keskust 
üles kavandamist tõhustama, et selliseid olukordi tulevikus vältida;  
Asukoht  
8. võtab kontrollikoja aruande põhjal teadmiseks, et keskus maksab igal aastal ligikaudu 275 000 eurot 
kasutamata ametiruumide eest oma endises hoones ja uues peakorteris; palub keskusel jätkata koostöös 
komisjoni ja riiklike ametiasutustega kasutamata ametiruumide osas lahenduste otsimist ning hoida 
eelarve täitmisele heakskiidu andmise eest vastutavat institutsiooni olukorraga kursis;  
Rahapoliitika  
9. tunneb muret kontrollikoja leiu pärast, et keskus ei ole veel heaks kiitnud ega rakendanud rahapoliitikat, 
et vähendada ja hajutada finantsriske ja samas saavutada piisav tulusus; võtab teadmiseks keskuse 
vastused, milles teatatakse, et kõigi nende probleemidega tegeldakse; palub, et keskus võtaks viivitamata 
kõik lubatud parandusmeetmed ning teavitaks eelarve täitmisele heakskiidu andmise eest vastutavat 
institutsiooni meetmetest, mis selle puuduse kõrvaldamiseks on võetud;  
10. tunneb muret, et keskus ei ole veel kiitnud heaks kehtivate protsesside ja menetluste erandite ja 
kõrvalekallete terviklikku poliitikat; võtab teadmiseks keskuse vastused, milles teatatakse, et kõigi 
nende probleemidega tegeldakse; palub, et keskus võtaks viivitamata kõik lubatud parandusmeetmed 
ning teavitaks eelarve täitmisele heakskiidu andmise eest vastutavat institutsiooni meetmetest, mida selle 
puuduse kõrvaldamiseks on võetud;  
Töölevõtmise menetlused  
11. võtab kontrollikoja aruande põhjal teadmiseks, et keskus peaks parandama töölevõtmise menetlusi; 
palub keskusel teavitada eelarve täitmisele heakskiidu andmise eest vastutavat institutsiooni meetmetest, 
mida on töölevõtmise menetluste parandamiseks võetud; on seisukohal, et teatavad personalieeskirjade 
sätted võivad tekitada suure halduskoormuse; palub seetõttu komisjonil lubada ametitel kohaldada 
personalieeskirjade artikli 110 puhul teatavat lihtsamat korda;  
Raamatupidamissüsteem  
12. võtab lõpliku raamatupidamise aastaaruande põhjal teadmiseks, et keskus võttis kasutusele uue, tekke ­
põhisel raamatupidamisarvestusel (ABAC) põhineva tulude struktuuri, et sissenõudekorraldusi lihtsus ­
tada ja paremini hallata;  
13. märgib samuti, et keskus vaatas läbi oma tegevuspõhise juhtimissüsteemi ja määratles oma kulupõhise 
raamatupidamissüsteemi; märgib eelkõige, et asjaomased ABAC ja SAP CO rakendused on vastavalt 
seadistatud;ET L 308/264 Euroopa Liidu Teataja 16.11.2013
Siseaudit  
14. võtab teadmiseks, et siseauditi talitus viis 2011. aastal läbi vastavuse auditi aasta tegevusaruande ja 
kinnitamise ülesehituse kohta; märgib, et siseauditi talitus esitas eespool nimetatud auditi põhjal kaheksa 
soovitust, millest kaks olid väga olulised ja kuus olulised; palub keskusel viia ellu siseauditi talituse 
2011. aasta soovitused koos siseauditi talituse varasemate auditite rakendamata soovitustega ning hoida 
eelarve täitmisele heakskiidu andmise eest vastutavat institutsiooni asjaga kursis;  
15. viitab eelarve täitmisele heakskiidu andmise otsusele lisatud muude horisontaalsete tähelepanekute osas 
oma 17. aprilli 2013. aasta resolutsioonile (  1 ) ametite tulemuste, finantsjuhtimise ja kontrolli kohta.ET 16.11.2013 Euroopa Liidu Teataja L 308/265  
( 1 ) Vastuvõetud tekstid, P7_TA(2013)0134 (vt käesoleva  Euroopa Liidu Teataja  lk 374).